A házelnök szerint a globalista szennyáradatban fog feloldódni az ország, ha nem a Fidesz nyer.

Diadalmámor és totális összeomlás - ez maradt a 2018-as parlamenti választás után. Magyarország tehát egyrészt olyan, mint volt immár nyolc évig, eközben mégis egészen más lett, mint április 8-án reggel volt. A nagy kérdés most az: hogy jutottunk idáig, és mi jön most. Igyekszünk válaszokat találni.

Ha vasárnap rosszul döntünk, Magyarország feloldódik "a globalista szennyáradatban" - ezt fejtegette Kövér László házelnök a pestisracok.hu portálon pénteken megjelent interjújában.

Kövér azt is mondta, hogy "egy világhatalmi játszma háborús terepe vagyunk, aminek a lényege, hogy a gigantikusra nőtt tőkekoncentrációk útjából el kell takarítani a nemzetállamokat. Ebben a háborúban az ellenzék soraiban vannak olyan politikai vezetők, akik elárulták a saját népüket, tehát nem a saját választóikat képviselik, hanem azokat, akiktől a zsoldot kapják."

A házelnök azt mondta, az ellenzéket ismerve teljességgel elképzelhetőnek tartja, hogy csalással próbálkoznak majd a választáson, de szerinte 2002 óta a fideszesek is láttak már egyet-mást és résen lesznek országszerte.

Kövér arról is beszélt, hogy a kampány attól mérhetetlenül színvonaltalan, nincs benne egyetlen releváns állítás, amivel vitatkozhatnának, de

a Fidesz-KDNP-nek ott a programja, amelyet 1998-ban kezdett megvalósítani, s amit 2010 után folytatott, ott van két kormányzati ciklus teljesítménye, páratlan eredménylistája.

Az ellenzékről azt mondta, bár rezsicsökkentést ígérnek, korábban gázárat emeltek.

Véleménye szerint akik elhiszik, hogy "a miénk minden idők legkorruptabb kormánya", azoknak üzeni: "szavazzanak bátran ránk, hiszen a rendszerváltás utáni időszak legsikeresebb nyolc éve áll mögöttünk, csupa-csupa olyan eredménnyel, amelyekből - valószínűleg - még ők és családjuk is hasznot húzott.

Kövér László úgy fogalmazott: